पाकिस्तान-बांग्लादेश हमसे बेहतर; फिनलैंड सबसे खुश, अफगानिस्तान सबसे नाखुश देश
India Ranked 125th in International Happiness Report 2023 इंटरनेशनल हैप्पीनेस डे के मौके पर एनुअल हैप्पीनेस रिपोर्ट जारी की गई है। 136 देशों की लिस्ट में भारत 125वीं पोजिशन पर है। भारत के पड़ोसी देश नेपाल, बांग्लादेश और चीन को लिस्ट में भारत से ऊपर रखा गया है।
इंटरनेशनल हैप्पीनेस डे के मौके पर एनुअल हैप्पीनेस रिपोर्ट जारी की गई है। 137 देशों की लिस्ट में भारत 125वीं पोजिशन पर है। भारत के पड़ोसी देश पाकिस्तान (108), म्यांमार (72), नेपाल (78), बांग्लादेश (102) और चीन (64) को लिस्ट में भारत से ऊपर रखा गया है। रिपोर्ट में फिनलैंड को दुनिया का सबसे खुशहाल देश बताया गया है। उसे लगातार छठवीं बार पहला स्थान मिला है।
लिस्ट में अंतिम पायदान पर अफगानिस्तान
इस लिस्ट में अफगानिस्तान को 137वां यानी अंतिम स्थान मिला है। रिपोर्ट के मुताबिक, वहां के लोग सबसे ज्यादा दुखी हैं। सबसे कम खुशहाल देशों की लिस्ट में दूसरे देश- लेबनान, जिम्बॉब्वे, द डेमोक्रेटिक रिपब्लिक ऑफ कांगो आदि देश हैं। इन देशों में सबसे ज्यादा भ्रष्टाचार है और लोगों में लंबा जीवन जीने की आशा काफी कम है।
UN सस्टेनेबल डेवलपमेंट सॉल्युशंस नेटवर्क ने जारी की रिपोर्ट
ये रिपोर्ट UN सस्टेनेबल डेवलपमेंट सॉल्युशंस नेटवर्क ने जारी की है। ये 150 से ज्यादा देशों के लोगों पर किए गए ग्लोबल सर्वे डाटा के आधार पर बनाई जाती है।
इसमें GDP पर कैपिटा, सोशल सपोर्ट, जीवन प्रत्याशा, आजादी, भ्रष्टाचार और उदारता जैसे फैक्टर्स का विशेष ध्यान रखा जाता है।
रूस-यूक्रेन की स्थिति भारत से बेहतर
रूस-यूक्रेन में पिछले एक साल से जंग चल रही है। फिर भी हैप्पीनेस इंडेक्स में उनकी पोजिशन भारत से बेहतर है। रूस को 70वें और यूक्रेन को 92वें नंबर पर रखा गया है।
दुनिया की सबसे तेजी से बढ़ने वाली अर्थव्यवस्था होने के बाद भी भारत लिस्ट में काफी निचले पायदान पर रहता है। ऐसे में कई लोग सवाल उठा रहे हैं कि भारत संकट में फंसे देशों से भी नीचे क्यों है।
हैप्पीनेस से जुड़ी ये खबरे भी पढ़ें...
इंटरनेशनल हैप्पीनेस डे पर सुखी दांपत्य जीवन के टिप्स:सम्मान, प्यार और विश्वास ही नहीं…कुछ और भी है जरूरी
प्यार एक ऐसी फीलिंग है जिसे एक्सप्लेन नहीं किया जा सकता और जो हर कोई कभी न कभी महसूस करता है। बस ये समझ लीजिए की 'टप्पा खाती हुई बॉल' भी खूबसूरत लगती है।
फिर ऐसा क्यों होता हैं कि तीन-चार साल बाद वही कपल एक दूसरे का मुंह देखना पसंद नहीं करते? आइए समझते हैं। पूरी खबर पढ़ें...
इंटरनेशनल डे ऑफ हैप्पीनेस:हंसते, मुस्कराते और खिलखिलाते चेहरे कितने अच्छे लगते हैं, तो क्यों न वैसा ही ख़ुद भी बना जाए
खुशी कह लें या फिर आनंद, सुख या प्रसन्नता- इंसान की सबसे बड़ी चाह यही है। हम न सिर्फ़ अपने लिए, बल्कि सबके लिए यही चाहते हैं। आखिर अपने आसपास दुखी, उदास और निराश लोग कौन देखना चाहता है! हमें चाहिए हंसते-मुस्कराते-खिलखिलाते चेहरे। तो क्यों न वैसा ही ख़ुद भी बना जाए! पूरी खबर पढ़ें...
भाव-स्वभाव:आप ख़ुशी चाहते हैं या प्रसन्नता! ख़ुशी के लिए दूसरों ज़रूरत है लेकिन प्रसन्नता अकेले भी मिल सकती है
मनुष्य भावनाओं और भाव से जीने वाला प्राणी है। भाव स्थायी होते हैं, पर भावनाएं अस्थायी होती हैं। अच्छी भावना को हम स्थायी करना चाहते हैं, जैसे खुशी। सभी चाहते हैं कि हम सदा खुश रहें। पर ऐसा सम्भव नहीं हो पाता है। ऐसा क्यों है? पूरी खबर पढ़ें...